Concorde

Concorde je nadzvučni putnički avion. Drugi je model aviona ove namjene na svijetu koji je ušao u promet (prvi, sovjetski Tupoljev Tu-144 ubrzo je povučen iz prometa zbog nepouzdanosti).

250px|mini|Concorde 001, 2. marta 1969

Nastao je kao plod saradnje Francuske i Ujedinjenog Kraljevstva, odnosno firmi Aérospatiale i British Aerospace.

Prvi avion je poletio 2. marta 1969. iz Toulousea. U komercijalni promet ušao je 21. januara 1976. Proizvedeno je ukupno 4 prototipa i samo 16 serijskih primjeraka. Avione su u svojoj floti imale samo dvije firme, Air France i British Airways, nakon što su brojne narudžbe otkazane zbog naftne krize, problema s ograničenjem buke i pada sovjetskih nadzvučnih Tupoljeva. Nadzvučno komercijalno letenje bilo je preskupo za obične putnike, tako da je Concorde uglavnom bio omiljen među bogatima, odnosno onima koji su to mogli sebi priuštiti.

Jedina nesreća koju je Concorde imao se zbila 25. jula 2000, kad se Air France let 4590 prilikom polijetanja s aerodroma "Charles de Gaulle" u Parizu zapalio i srušio na obližnji hotel. Uzrok nesreći je bio komad metala na pisti koji je otpao s Continental Airlines ovog DC-10 koji je prethodno poletio. Metal je probušio gume na avionu, a komadići guma probušili su spremnike goriva, iz kojih je iscurilo gorivo i potom se zapalilo.

Concorde je povučen iz prometa 24. oktobra 2003, a posljednji let uopće imao je 26. novembra iste godine.

 Tehnički podaci 
 Podaci Jedinice Godina proizvodnje  1969-1988. Firma  Aérospatiale/British Aerospace Raspon krila  25,5m Dužina  62,1m Visina  11,4m Površina krila  11,4m Težina (prazan)  78.700 kg  Mogući tovar   -  Težina (maksimalna pri startu  185.066 kg Putnici  do 144 zavisno od unutrašnje podjele Posada   3 pilota i veći broj servisnog osoblja Brzina  Mah 2,04 ili 2179 km/h na visini od 15.635 m Visina leta  18.300 m Dužina leta  6.232 km Pogon  4x Rolce Royce/Snecma Olympus 593 Mk.610 turbina Snaga  4x 17.260kp potiska

 Također pogledajte 
 Tupoljev Tu-144
 Boeing 2707

 Reference 

Kategorija:Air France–KLM
Kategorija:British Airways
Kategorija:Avioni BAC-a
Kategorija:Nadzvučni avioni
Kategorija:Putnički avioni